Roli i Papës tek marrëveshja me Kubën
Marrëveshja e arritur me Kubën është një fitore e rëndësishme për inciativat diplomatike të Papës
Papa Françesku luajti një rol kyç në arritjen e marrëveshjes SHBA – Kubë, e cila u bë publike gjatë kësaj jave. Është suksesi më befasues deri më tani i një sërë përpjekjesh për paqe të Papës. U kërcye tango në sheshin Shën Pjetër ditën e mërkurë, kur Papa mbushi 78 vjeç. Por dhuratën më të madhe për ditëlindje ai e bëri ndoshta vetë duke ndërmjetësuar për rivendosjen e marrëdhënieve diplomatike mes SHBA-së dhe Kubës. Papa Françesku foli për herë të parë rreth marrëveshjes ditën e enjte. Në lagjen Havana e Vogël, në Miami, disa prej mbështetësve të Papës ishin plot lëvdata. Por, Raymond Molina, një ish-gjykatës në Gjykatën e Lartë të Kubës përpara revolucionit, thotë se Papa u keqpërdor nga klerikët kubanë. Papa ka bërë përpjekje për paqe edhe në Lindjen e Mesme, dhe ka qenë në kërkim të vendeve të gatshme për të mirëpritur të burgosur nga Guantanamo. Marrëveshja SHBA-Kubë me siguri do të ndihmojë përpjekjet e tij për reformimin e kishës, thotë nëpërmjet Skype profesori i studimeve katolike Andrew Chestnut. Papët janë përfshirë në gjeopolitikat e Amerikës Latine që nga koha kur Aleksandri VI ndau kolonitë e reja ndërmjet Spanjës dhe Portugalisë. Nëse përpjekjet e këtij pape i japin fund një armiqësie që ka zgjatur mbi gjysëm shekulli, atëherë kjo do të mbahet mend për një kohë të gjatë.